Genshin Impact - Ad astra per aspera

"*Légy részese egy mágikus, fantasy világnak! Urald az elemeket és harcolj istenekért! ...vagy azok ellen. Bármit is tégy, ne feledd: Tövises az út a csillagokig...*"

Réges-régen, a világ nem ismert nyugodalmat. Folyamatos háborúk dúltak számtalan nemzet között, a szenvedés a mindennapok részét képezte.

A nélkülözés ma már a múlté. Teyvat ma már egy békés és biztonságos hely. Az emberek az arkhónjuk védelmét és áldását élvezve élik zavartalan- Mi ez?

...A felszín méze-máza alatt, morajlik az alvilág. Bűzlik, terpeszkedik, és félelmet kelt azokban, akik szemtanújává válnak. A Mélységi rend sokasodik, erősödik, és egyre gyakrabban merészkednek az emberek életterére. A Fatui ügynökei manapság mindenhol megtalálhatóak, s a nemzetek nyomában ólálkodnak... Nem tudhatjuk, meddig marad fenn ez a látszólagos *béke*...

## A játék világa: Teyvat (ejtsd: Tejvát)

Egy gyönyörű, gazdag élővilággal és megannyi kultúrával megáldott kontinens, mely 7 régióra oszlik. Minden régió egy-egy nemzetnek ad otthont, mely fölött egy-egy arkhón áll. Hogy szabadjára engedi embereit, utat mutat nekik vagy vasmarokkal uralja őket, az már csakis az ő döntése.

## Elemek és Látomás (Vision)

Teyvatban 7 elem uralkodik. Ezek sorban:

7 elem, melynek mindegyikét egy-egy nemzet és annak arkhónja képviseli. Államformájuk, kultúrájuk, szokásaik és hiedelmeik valamilyen szinten visszakövetkeztethetőek az elemük természetére.

A látomás egy elpusztíthatatlan drágakő, amiben a hét elem egyikének szimbóluma fénylik. Minden nemzet rendelkezik egy jellegzetes kerettel, ami magába foglalja ezt a rendkívüli ritkaságot.

Az elemekről és a látomásokról bővebben itt olvashatsz.

## Nemzetek

Minden nemzet a saját elemének arkhónja védelmében áll. Hozzá fohászkodnak segítségért, jólétért, és egyedül őt tisztelik; látomással vagy anélkül, s a látomás fajtájától függetlenül. A fővárosok a régiók névadója.

* Mondstadt
* Liyue
* Inazuma
* Sumeru

**Figyelem!**

Az elkövetkezendő régiókról több legendát és szóbeszédet ismerünk, itt azonban egyedül a már ismert és a Genshin mögött álló tagok által visszaigazolt, a játékban elhangzott vagy angol wikin írt tényekről írok.

* Fontaine
* Natlan (Ejtsd: Nátlán. Murata nevet viseli a pyro arkhón, a háború istene.)
* Snezhnaya

## Világszerte jelenlévő szervezetek

* Fatui
* Kalandorok szövetsége (Adventurer's guild)
* Halász-horgász egyesület (Fish association)
* Színjátszó utazás

Bővebben a szervezetekről itt olvashatsz.

## Eszközök, alapfelszerelés, technológia

Teyvat lakosai számára számos fizetési mód, fegyvernem, utazási forma és eszköz áll rendelkezésre. Vannak világszerte ismertek és használtak, és vannak nemzettől, társadalmi rétegtől, vagy a fegyvernemek esetében akár a frakció jellegétől függően elterjedtek.

Bővebben róluk itt olvashatsz.

## Szörnyek és Mélységiek

Emberek, archónok, elemek. Igen, ez virágzik a felszínen. De mi szörnyűségre lelhetünk alatta? Lent, a mélységben, ahová a legtöbben még lenézni sem mernek, nem hogy le is merészkedjenek.

A szörnyekről és a mélységiekről bővebben itt olvashatsz.

## Karakterek

### Játékos karakterek

* Serenity (Silver Tongue)
* Kaminaga Hana
* Fang Chengyong
* Subudai Snezhevich

## Játékszabályok

### Történetvezetés

Alapból egy univerzumban tervezem az rp-t, hogy a játékosok hatással legyenek egymásra, de lehetőség van teljesen különálló, másoktól független világban, vagy szálon játszani, ha az a szimpatikusabb.

### A traveler

Az alap játékban, a világ működése és a konfliktusok alakulása nagyban függ a játékostól, akit traveler-nek vagyis utazónak hívnak. Az ő jelenléte oldja meg a nemzetek mindenféle ügyes-baját, legyen szó a sárkányoktól, egészen a csomagszállításig. Hogy ne zavarjon be a képbe, alapvetően nincs benne az univerzumban. Kérésre, külön világban lehet, de a főn biztosan nem.

### Határok

A 7 nemzetből jelenleg (2023.02.) négyet ismerünk behatásosan. A játék előrehaladásával ez frissülni és bővülni fog, ám addig is, az rp ezen keretek közé korlátozódik.

### Csak OC!

Nem lehet Genshin karaktereket játszani! Csakis saját, eredeti karakterrel játszhatsz!

### Mértékkel a képességekkel!

A karaktered képességeinek nem kell a játék mechanizmusaira épülnie, tekintve, hogy a hivatalos mangában is többször előfordult, hogy egyes karakterek többre képesek, mint amennyit a történetből átültettek a játékba. Ettől függetlenül, ügyelj arra, hogy a karaktered hiteles maradjon a világhoz, ne legyen túl sok, de túl kevés képessége se.

### Látomás nélkül is lehet játszani

A játékban minden játszható karakter rendelkezik látomással, ám ez nem azt jelenti, hogy nekünk is ragaszkodnunk kell ehhez. Nyugodtan alkothatsz egy "teljesen hétköznapi" embert is, attól még lehet izgalmas élete. Aztán lehet, hogy idővel az arkhónok kedvüket lelik benne, ki tudja...

## Figyelem! Felelősségkizárás/disclaimer!

Az információk nagy részét:

* a Genshin Impact hivatalos wikijéről: www.genshin-impact.fandom.com/wiki/Genshin\_Impact\_Wiki
* a magyar Genshin wikiről: www.genshinimpact.hu/
* és az eddig ismertetett játékból gyűjtöttem.

Én csak a megfogalmazásért felelek. Minden felhasznált tartalom a jogos alkotó tulajdonához tartozik, a jogok őket illeti. A játék a Mihoyo nevű cég tulajdona.

Mivel jelenleg nincs hivatalos magyar szinkron a játékhoz, így a fordítások saját ihletésűek. A félreértések és a nehézségek elkerülése végett a kétesebb nevek után zárójelbe írtam a kiejtésüket, esetleg az angol megfelelőjüket.

## Epilógus

Megannyi rejtély és misztikum, amit még nem értünk. Nos, kezdődjék a felejthetetlen kaland! Mindenkinek sok sikert, vagy ahogy a Kalandorok Szövetségében mondani szokás:

***Ad Astra Abyssosque!***

**Mindenkinek jó játékot és még jobb szórakozást!**

**Írta:** rani25 (Nyomokban Csocsit tartalmaz)